./data/phi0914/phi00142/phi0914.phi00142.perseus-lat1.xml
Titus Livius (Livy)
Timotheum quendam ex regiis       praefectis cum modica manu relinquit ad Philam, iussum  Magnetas ex propinquo temptare   cum       Pellam venisset, exercitu in hiberna dimisso ipse cum Cotye Thessalonicam est       profectus   eo fama adfertur Autlebim, regulum       Thracum, et Corragum, Eumenis praefectum, in Cotyis       fines impetum fecisse et regionem Marenem quam vocant cepisse   itaque dimittendum Cotyn ad sua tuenda ratus magnis       proficiscentem donis prosequitur  ducenta talenta, semestre stipendium,       equitatui numerat, cum primo annuum dare constituisset